Γιάννης Φουντούλης

Ο Γιάννης Φουντούλης (Χίος, 25 Μαΐου 1988) είναι αργυρός Ολυμπιονίκης και διεθνής Έλληνας αθλητής υδατοσφαίρισης που αγωνίζεται στον Ολυμπιακό. Αγωνίζεται στη θέση του περιφερειακού.

 Καριέρα 
Γεννημένος στη Χίο, ο Γιάννης Φουντούλης έκανε τα πρώτα του επαγγελματικά βήματα στο πόλο στον Ν.Ο. Χίου. Την περίοδο 2009-2010 ταξίδεψε από τη Χίο προς τον Πειραιά με προορισμό τον Ολυμπιακό, στον οποίο αγωνίζεται μέχρι και σήμερα. Εκείνη τη περίοδο ήταν ο πρώτος σκόρερ του Πρωταθλήματος με 89 γκολ. Αξιοσημείωτη η παρουσία του στον πέμπτο τελικό με τον ΝΟ Βουλιαγμένης, αν και είχε τραυματιστεί σοβαρά στο δεξί πόδι. Συμμετείχε στους Ολυμπιακούς Αγώνες του Λονδίνου το 2012 με την εθνική ομάδα ανδρών της Ελλάδας.Ioannis Fountoulis London2012.com. Ανακτήθηκε την 1η Ιούνιου 2013. Την περίοδο 2012-2013 αναδείχθυκε ο πιο πολύτιμος παίκτης (MVP) του πρωταθλήματος της Α1 και ως εκ τούτου κέρδισε το έπαθλο Forthnet. Ήταν επίσης την ίδια χρονιά και πρώτος σκόρερ στο πρωτάθλημα, με 95 τέρματα.

Τον Ιούλιο του 2017 ο Φουντούλης αναδείχθηκε πρώτος σκόρερ του Παγκοσμίου Πρωταθλήματος πόλο ανδρών στη Βουδαπέστη και μπήκε και στην κορυφαία επτάδα του τουρνουά.Πρώτος σκόρερ του Παγκοσμίου ο Φουντούλης, Sport24.gr, 30 Ιουλίου 2017. Ένα μήνα νωρίτερα ψηφίστηκε MVP του Ελληνικού Πρωταθλήματος για τη χρονιά αυτή από τους αθλητικούς συντάκτες που ήταν συμβεβλημένοι με την ΚΟΕ.«Mvp Φουντούλης και Ασημάκη» , Redaroume.gr, 30 Ιουνίου 2017.

Το Μάρτιο του 2018 αναδείχθηκε MVP του Final-4 του Κυπέλλου Ελλάδος, ενώ ήταν και ο κορυφαίος σκόρερ της διοργάνωσης.MVP μέσα στο σπίτι του ο Φουντούλης!, Aquafeed24.gr, 24 Μαρτίου 2018. Τον Ιούνιο κατέκτησε τον τίτλο του Πρωταθλητή Ευρώπης με τα χρώματα του Ολυμπιακού Πειραιώς, όντας και ο κορυφαίος παίκτης του Τελικού.Πρωταθλητής Ευρώπης στο πόλο ο Ολυμπιακός, Cnn.gr, 10 Ιουνίου 2018. Ο Φουντούλης αποτελεί τον κορυφαίο Έλληνα σκόρερ στη διοργάνωση του Τσάμπιονς Λιγκ, έχοντας 148 γκολ στην κορυφαία αυτή διασυλλογική διοργάνωση.Με διαφορά πρώτος Έλληνας σκόρερ στο Τσάμπιονς Λιγκ ο Φουντούλης!, aquafeed24.gr, 11 Ιουνίου 2018.

Ο Φουντούλης είναι παντρεμένος και από τον Απρίλιο του 2018 είναι πατέρας ενός κοριτσιού.Έγινε μπαμπάς ο Γιάννης Φουντούλης!, waterpolonews.gr, 16 Απριλίου 2018.

 Παραπομπές 

Κατηγορία:Έλληνες υδατοσφαιριστές
Κατηγορία:Υδατοσφαιριστές Ν.Ο. Χίου
Κατηγορία:Υδατοσφαιριστές ΟΣΦΠ
Κατηγορία:Έλληνες αργυροί Ολυμπιονίκες
Κατηγορία:Περιφερειακοί υδατοσφαιριστές
Κατηγορία:Υδατοσφαιριστές στους Θερινούς Ολυμπιακούς Αγώνες 2012
Κατηγορία:Υδατοσφαιριστές στους Θερινούς Ολυμπιακούς Αγώνες 2016
Κατηγορία:Υδατοσφαιριστές στους Θερινούς Ολυμπιακούς Αγώνες 2020
Κατηγορία:Υδατοσφαιριστές στους Θερινούς Ολυμπιακούς Αγώνες 2024
Κατηγορία:Μεταλλιοφόροι στην υδατοσφαίριση σε Παγκόσμιο Πρωτάθλημα Υγρού Στίβου
Κατηγορία:Μεταλλιοφόροι στην υδατοσφαίριση σε Παγκόσμια Λίγκα
Κατηγορία:Μεταλλιοφόροι στην υδατοσφαίριση σε Μεσογειακούς Αγώνες
Κατηγορία:Αργυροί ολυμπιονίκες της υδατοσφαίρισης
Κατηγορία:Ολυμπιονίκες υδατοσφαίρισης (Θερινοί Αγώνες 2020)
Κατηγορία:Ολυμπιονίκες υδατοσφαίρισης (Ελλάδα)
Κατηγορία:Υδατοσφαιριστές Εθνικής Ελλάδας